അട്ടപ്പാടിയിലെ പൊലീസ് അക്രമത്തിന് പിന്നില് എച്ച്.ആര്.ഡി.എസെന്ന് ആരോപണം മുരുകനെ മാവോവാദിയായി ചിത്രീകരിച്ച് തൊടുപുഴ സഹോദരന്മാര് കൊച്ചി: അട്ടപ്പാടിയിലെ പൊലീസ് നടപടിക്ക് പിന്നില് എച്ച്.ആര്.ഡി.എസെന്ന് ഹൈറേഞ്ച് റൂറല് ഡെവലപ്മെന്റ് സൊസൈറ്റി ഗ്രമീണ വികസന സെസൈറ്റി ആരോപണം. അട്ടപ്പാടി കേന്ദ്രീകരിച്ച് പ്രവര്ത്തനം തുടങ്ങിയ എന്.ജി സംഘടനയായ എച്ച്.ആര്.ഡി.എസ് നടത്തുന്ന പ്രവര്ത്തനത്തെ വിമര്ശിച്ചതാണ് വി.എസ്. മുരുകനെ അറസ്റ്റ് ചെയ്ത് ജയിലടക്കാന് ഇടയാക്കിയതെന്നാണ് ആദിവാസികള് പറയുന്നത്.അട്ടപ്പാടിയില് ആദിവാസി ക്ഷേമ പ്രവര്ത്തനത്തിന് രംഗത്തിറങ്ങിയ എച്ച്.ആര്.ഡി.എസ്, ആദിവാസി ഊരുകളില് യോഗം വിളിച്ച് 33 വര്ഷത്തേക്ക് ആദിവാസ് ഭൂമി പാട്ടത്തിന് നല്കണമെന്ന് ആവശ്യപ്പെട്ടിരുന്നു. ആദിവാസികള് അതിന് തയാറായില്ല. കൂടാതെ വട്ടിലക്കിയില് ആദിവാസികള് ആടുമാടുകളെ മേച്ചിരുന്ന 55 ഏക്കര് ഭൂമി വിദ്യാധിരാജ ട്രസ്റ്റ് കൈക്കാലിക്കിയെന്നാണ് ആദിവാസികളോട് പൊലീസ് പറയുന്നത്.ഈ ഭൂമിയിലേക്ക് ആദിവാസികള് പ്രവേശിക്കരുതെന്ന് പൊലീസ് നിര്ദേശം നല്കിയിരുന്നു. ഇവിടെ ആദിവാസികള് കെട്ടിയ കുടിലും തീവെച്ചു. ഭൂമി വിദ്യാധിരാജ ട്രസ്റ്റ് എച്ച്.ആര്.ഡി.എസിന് കൈമാറിയെന്നറിഞ്ഞ മുരുകനും ഊരിലെ ആദിവാസികളും പരാതി നല്കി. അതോടെയാണ് മുരുകന് എച്ച്.ആര്.ഡി.എസിന്െറ കണ്ണിലെ കരടായി മാറിയത്.എച്ച്.ആര്.ഡി.എസിന്റെ പ്രോജക്ട് ഡയറക്ടര് ബിജു കൃഷ്ണന് ഫേസ്ബുക്കിലൂടെ വി.എസ്. മുരുകനെതിരെ രംഗത്തുവന്നതോടെ എന്.ജി.ഒക്ക് ഇതിലുള്ള പങ്കും താല്പ്പര്യവും വെളിപ്പെട്ടു. മുരുകനെയും മൂപ്പനെയും ക്രിമിനല് കേസിലെ പ്രതികളെന്നാണ് ബിജു സംബോധന ചെയ്യുന്നത്. അറസ്റ്റ് ചെയ്യുന്നവരെ അല്ലയോ മഹാനുഭാവ വന്നാലും എന്ന് പറഞ്ഞ് താലപ്പൊലിയേന്തി നിയമം നടപ്പാക്കാന് പൊലീസിന് കഴിയുമോയെന്നാണ് ബിജുവിന്റെ ചോദ്യം. മൂപ്പനെയും മുരുകനെയും അറസ്റ്റ് ചെയ്ത പൊലീസ് സര്ക്കിള് ഇന്സ്പെക്ടര് വിനോദ് കൃഷ്ണനെ അഭിനന്ദിക്കുകയാണ് ബിജു കൃഷ്ണന്. ആദിവാസികളുടെ രക്ഷകന് ചമഞ്ഞ് മാവോയിസ്റ്റ് ആശയ രീതികള് പിന്തുടരുകയും അട്ടപ്പാടിയിലെ സമാധാന അന്തരീക്ഷം തകര്ക്കാന് അക്രമം അഴിച്ചുവിടുകയാണ് ആക്ഷന് കൗസിലെന്ന് പറഞ്ഞാണ് ബിജുവിന്റെ കുറിപ്പ് അവസാനിക്കുന്നത്.വട്ടലക്കിയിലെ ഊരു മൂപ്പനെ ഒപ്പം നിര്ത്തി എച്ച്.ആര്.ഡി.എസിന്െറ ഫോട്ടോഅട്ടപ്പാടിയിലാണ് പ്രവര്ത്തനമെങ്കിലും തൊടുപുഴയാണ് എച്ച്.ആര്.ഡി.എസിന്റെ കേന്ദ്രം. സ്ഥാപക സെക്രട്ടറി അജി കൃഷ്ണനും അദ്ദേഹത്തിന്റെ സഹോദരന് ബിജുകൃഷ്ണനും തൊടുപുഴ സ്വദേശികളാണ്. അജി ഇന്ത്യന് ഗ്രാമങ്ങളില് സഞ്ചരിച്ച് ജനങ്ങളുടെ സംസ്കാരത്തെക്കുറിച്ച് പഠനം നടത്തിയെന്നാണ് അവകാശപ്പെടുന്നത്. ബിജു ബിരുദാനന്തരം എല്.എല്.ബി പഠിക്കാന് ഡല്ഹിയിലെത്തി. ഇപ്പോള് എച്ച്.ആര്.ഡി.എസിന്റെ പ്രോജക്ട് ഡയറക്ടറാണ്. രണ്ടുപേരും ചേര്ന്ന് അട്ടപ്പാടിയിലെ ആദിവാസികളുടെ ഭൂമിയെല്ലാം ഏറ്റെടുത്ത് അവരുടെ പട്ടിണിക്ക് പരിഹാരം ഉണ്ടാക്കുമെന്നാണ് വാഗ്ദാനം.എച്ച്.ആര്.ഡി.എസിന്െറ രക്ഷാധികാരി മന് കേന്ദ്രമന്ത്രി എസ്. കൃഷ്ണ കുമാറാണ്. മാര്ഗനിര്ദേശം നല്കുന്നതാകട്ടെ ഗുരു ആത്മനമ്ബി ആത്മജിയാണ്. രാജ്യത്തെ അസമത്വത്തില്നിന്നും മോചിപ്പിക്കനാണ് സൈദ്ധാന്തികമായി ഇവരുടെ പ്രവര്ത്തനം. മാനവികതയുടെ പുനഃസ്ഥാപനമാണ് ഇവരുടെ ലക്ഷ്യം. രാജ്യത്തെ അടിച്ചമര്ത്തപ്പെട്ടവരുടെ, പ്രത്യേകിച്ച് ഗോത്രങ്ങളുടെ ജീവിതനിലവാരം ഉയര്ത്തുന്നതില് ശ്രദ്ധ കേന്ദ്രീകരിച്ചാണ് പ്രവര്ത്തനമെന്ന് അവകാശപ്പെടുന്നു. നിരവധി ആദിവാസി കുടുംബങ്ങള്ക്ക് നേരിട്ട് പ്രയോജനപ്പെടുന്ന നിരവധി ക്ഷേമ പദ്ധതികള് രാജ്യത്ത് പലയിടത്തും ആരംഭിച്ചിട്ടുണ്ടെന്നും പറയുന്നു.വിദ്യാഭ്യാസം, ആരോഗ്യം, ഉപജീവനമാര്ഗ്ഗം, സ്ത്രീ ശാക്തീകരണം തുടങ്ങി വിവിധ മേഖലകളിലാണ് പ്രവര്ത്തനം. കേരളം, തമിഴ്നാട്, ഗുജറാത്ത്, ത്രിപുര, അസം, ജാര്ഖണ്ഡ് എന്നിവടങ്ങളിലെ ആദിവാസി മേഖലകളിലാണ് പ്രവര്ത്തനമുള്ളത്. ഇതിനായി പാവപ്പെട്ടവരും ദരിദ്രരുമായ ആദിവാസികളുടെ ഭൂമി വേണം. തൊടുപുഴ സഹോദരന്മാര്ക്ക് ആവശ്യം അട്ടപ്പാടിയിലെ ആദിവാസി ഭൂമിയാണ്.ഏതുതരം പ്രവര്ത്തനം നടത്തിയും അവര് ആദിവാസി ഭൂമി സ്വാന്തമാക്കും. തടസ്സമായി ആദിവാസികളിലാരെങ്കിലും നിന്നാല് അവര്ക്കെല്ലാമൊരു താക്കീതാണ് വട്ടലക്കിയിലെ മുരുകന്റെ അനുഭവം. സംസ്ഥാന സര്ക്കാര് യു.എ.പി.എ ചുമത്താന് കാത്തിരിക്കുമ്ബോഴാണ് ബിജു കൃഷ്ണന്റെ ഫേസ്ബുക്ക് കുറിപ്പ്.